
                                                             AVIZ

asupra propunerii legislative pentru modificarea OUG nr.109/2009 pentru modificarea şi completarea Legii nr.571/2003 privind Codul fiscal
               În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare, cu propunerea legislativă pentru modificarea OUG nr.109/2009 pentru modificarea şi completarea Legii nr.571/2003 privind Codul fiscal, trimisă cu adresa nr. Pl-x 816 din 29 noiembrie 2010, înregistrată sub nr. 21/357 din                     2 decembrie  2010. 
  Senatul, în calitate de primă Cameră sesizată, a respins iniţiativa legislativă în şedinţa din 24 noiembrie 2010.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  Potrivit dispoziţiilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din  14 decembrie 2010.

    Membrii Comisiei au examinat propunerea legislativă supusă avizării, expunerea de motive, avizul favorabil al Consiliului Legislativ, trimis cu adresa            nr. 694 din 4 iunie 2010 şi  punctul de vedere al Guvernului transmis cu adresa  nr. 2060 din 9 august 2010 prin care nu susţine adoptarea acestei iniţiative legislative.
     Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât „scutirea de impozit pe veniturile din salarii şi indemnizaţii de natură salarială", prevăzută în iniţiativa legislativă nu se mai justifică, fiind deja reglementată prin Legea nr. 76/2010 privind aprobarea Ordonanţei de urgenţă a Guvernului nr. 109/2009 pentru modificarea şi completarea Legii nr. 571/2003 privind Codul fiscal.
  Faţă de considerentele susmenţionate, membrii Comisiei pentru politică economică, reformă şi privatizare au hotărât, cu unanimitate de voturi,                   avizarea negativă a propunerii legislative.

În raport cu obiectul şi conţinutul său, iniţiativa legislativă face parte din categoria legilor ordinare.

